คกก.สุขภาพแห่งชาติตั้ง หมอณรงค์ศักดิ์ ประธานจัดสมัชชาสุขภาพฯ ปีหน้า
คณะกรรมการสุขภาพแห่งชาติ (คสช.) มีมติเห็นชอบสร้างความชัดเจนในคำนิยามเพื่อเดินหน้าพัฒนาระบบการดูแลแบบประคับประคอง (Palliative Care) รองรับผู้ป่วยระยะสุดท้ายให้มีคุณภาพชีวิตที่ดีขึ้น พร้อมตั้ง นพ.ณรงค์ศักดิ์ อังคสุวะพลา เป็นประธานกรรมการจัดสมัชชาสุขภาพฯ ปี2563-256429 พ.ย.2562กลุ่มงานสื่อสารสังคม สำนักงานคณะกรรมการสุขภาพแห่งชาติ (สช.) รายงานว่า วันนี้ (29พ.ย.62) ที่โรงแรมมิราเคิล แกรนด์ คอนเวนชั่น กรุงเทพฯ มีการประชุมคณะกรรมการสุขภาพแห่งชาติ (คสช.) ครั้งที่5/2562โดยมีนายอนุทิน ชาญวีรกูลรองนายกรัฐมนตรี ในฐานะประธานกรรมการสุขภาพแห่งชาติ เป็นประธานการประชุมฯ และมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และ ดร.ทรงศักดิ์ ทองศรี รัฐมนตรีช่วยว่าการกระทรวงมหาดไทยเข้าร่วมประชุม ที่ประชุมรับทราบความก้าวหน้าการจัดงานสมัชชาสุขภาพแห่งชาติครั้งที่12ที่จะจัดขึ้นในวันที่18-20ธันวาคม นี้ ณ ศูนย์ประชุมวายุภักษ์ ศูนย์ราชการเฉลิมพระเกียรติแจ้งวัฒนะ กรุงเทพฯ โดยมีแนวคิดหลักในการจัดงานคือก้าวทันการเปลี่ยนแปลงสู่การพัฒนาสังคมสุขภาวะ ซึ่งจะมีสมาชิกสมัชชาสุขภาพแห่งชาติจากภาคส่วนต่างๆ ทั่วประเทศ กว่า3000คนเข้าร่วมประชุม และมี4ระเบียบวาระที่สำคัญเข้าสู่การพิจารณา คือ1.มาตรการทำให้สังคมไทยไร้แร่ใยหิน2.วิถีเพศภาวะ:เสริมพลังสุขภาวะครอบครัว3.รวมพลังชุมชนต้านมะเร็ง และ4.การจัดการเชิงระบบสู่ประเทศใช้ยาอย่างสมเหตุผลโดยชุมชนเป็นศูนย์กลางอนุทิน ชาญวีรกูลประธาน คสช. เปิดเผยว่า ที่ประชุมได้มีมติแต่งตั้งนพ.ณรงค์ศักดิ์ อังคสุวะพลาผู้ทรงคุณวุฒิด้านวิชาการและวิชาชีพ เป็นประธานจัดสมัชชาสุขภาพแห่งชาติ (คจ.สช.) ปี2563-2564รับไม้ต่อจากนพ.กิจจา เรืองไทยประธาน คจ.สช. ที่กำลังจะหมดวาระในปีนี้ และตั้งดร.สัมพันธ์ ศิลปนาฏรองประธานและผู้จัดการทั่วไป บริษัท เวสเทิร์น ดิจิตอล คอร์ปอร์เรชั่น จำกัด เป็นประธานกรรมการสนับสนุนการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพ (คจ.คส.) รวมทั้งรับทราบความคืบหน้าของการสรรหาคณะกรรมการสุขภาพแห่งชาติชุดใหม่ที่จะทำหน้าที่แทนชุดปัจจุบัน ซึ่งจะครบวาระในเดือนธันวาคมนี้นพ.ประทีป ธนกิจเจริญเลขาธิการ คสช. เปิดเผยว่า ที่ประชุม คสช. ยังได้มีมติเห็นชอบคำนิยามเชิงปฏิบัติการของคำที่เกี่ยวข้องกับเรื่องการดูแลแบบประคับประคอง (Palliative Care) ของประเทศไทย ที่เป็นมติจากการประชุมสมัชชาสุขภาพเฉพาะประเด็นฯ เพราะที่ผ่านมายังไม่มีการกำหนดคำนิยามและความหมายเฉพาะ ทำให้มีปัญหาการตีความทางกฎหมายและการเบิกจ่ายเงินชดเชยค่าบริการสาธารณสุขในระบบหลักประกันสุขภาพแห่งชาติการมีคำนิยามที่ชัดเจนนี้ จะช่วยสนับสนุนให้การจัดบริการ การชดเชยค่าบริการ และการพัฒนาระบบดูแลแบบประคับประคองผู้ป่วยระยะสุดท้าย มีการขยายการให้บริการได้เร็วขึ้น สอดคล้องกับความต้องการรับบริการที่เพิ่มมากขึ้นจากการเข้าสู่สังคมสูงวัยและมีผู้ป่วยโรคเรื้อรังระยะสุดท้าย เช่น ผู้ป่วยโรคมะเร็งที่เพิ่มมากขึ้นอย่างรวดเร็ว และยังช่วยทำให้การขับเคลื่อนสิทธิตามมาตรา12ของ พ.ร.บ.สุขภาพแห่งชาติ พ.ศ.2550ที่กำหนดให้บุคคลมีสิทธิทำหนังสือแสดงเจตนาไม่ประสงค์จะรับการบริการสาธารณสุขที่เป็นไปเพียงเพื่อยืดการตายในวาระสุดท้ายของชีวิตตน ได้รับการคุ้มครองและเป็นส่วนหนึ่งของระบบบริการได้มากขึ้นเลขาธิการ คสช. กล่าว
คณะกรรมการสุขภาพแห่งชาติ (คสช.) มีมติเห็นชอบสร้างความชัดเจนในคำนิยามเพื่อเดินหน้าพัฒนาระบบการดูแลแบบประคับประคอง (Palliative Care) รองรับผู้ป่วยระยะสุดท้ายให้มีคุณภาพชีวิตที่ดีขึ้น พร้อมตั้ง
ณรงค์ศักดิ์ อังคสุวะพลา,Palliative care,คณะกรรมการสุขภาพแห่งชาติ,สมัชชาสุขภาพแห่งชาติ